- 10 — 
E hosszú idő alatt bő alkalmam volt ugy elméletileg, 
mint gyakorlatilag megismerkedni mindazon módszerekkel 
és „szükséges kellékekkel, melyek az orvosi és természet- 
tudományok tanítására, azok alapos művelésére és tovább 
fejlesztésére a hallgatóknak elengedhetetlenül szükségesek. 
Tanársegédi éveim kitöltése után megnéztem a külföld leg- 
több egyetemét, igy tehát szerénytelenség nélkül ismétlem, 
teljes tudatában vagyok annak, hogy orvosi tekintetben 
mi szükséges, hogy a harmadik egyetem ne csak felállít- 
tassék, hanem hogy az virágozzék is, s hogy továbbá 
általa azon másik, nem kevésbbé fontos czélt is elérjük, 
hogy Magyarország ifjainak egy nagy része ne vándorol- 
jon Bécsbe vagy máshová. 
Mindenféle életviszony s a társadalmi állapotok gaz- 
dag változatossága kivánatosak arra nézve, hogy az uj 
egyetem orvosi kara számára elegendő tanítási anyagot 
szolgáltasson. Sokoldalú gyári és ipari foglalkozás, élénk 
kereskedés, folyóvíz, mezőgazdaság, erdő, hegység, síkság, 
társadalmi és általános műveltség stb. azon nélkülözhetet- 
len kellékek és feltételek, melyek a beteg anyag bŐ és 
változatos fogalmára okvetetlenül szükségesek. 
Ki merem tehát nyíltan és lelkiismeretesen mondani, 
hogy ha az újonnan felállítandó egyetem orvosi kara, a taní- 
tásra szükséges hő klinikai és tetem anyaggal nem fog hirni, 
akkor megbukik, vagyis jobban mondva : nem fog boldo- 
gulni, bárhol legyen is az egyetem székhelye; a tanter- 
mek csak ugy konganak majd az ürességtől s a tulaj don- 
képeni czélt aztán, hogy a budapesti egyetem túltömött- 
ségén — melyet a demonstratív szakoknál, daczára a fel- 
állított parallel-tanszékeknek, elvitatni nem lehet — segítve 
legyen, épen nem fogjuk elérni. 
Flbben rejlik aztán annak kulcsa, hogy miért tódul 
a magyar ifjúságnak nagyon is számba vehető kontingense 
